stanford-oval/wikipedia huggingface dataset:
הנחיה 2.5 של פרקליטות המדינה
הערות שוליים

↑  פיצוי בגין מעצר שווא בהליך גירושין, אתר פורטל חיפוש עורכי הדין של ישראל
↑  על פי סעיף 240 (א) ב חוק העונשין, אתר משרד התמ"ת
↑  גיל רונן, "המורשת המכוערת של עדנה ארבל", פורום ארץ הצבי
1 2  ירון זכאי, תעשיית תלונות הזדון מתקרבת לסופה, באתר News1 מחלקה ראשונה, 26 במאי 2011
↑  יצחק הלפרין, למה לנשים קל יותר להגיש תלונות שווא נגד גברים?, באתר nrg‏, 7 במרץ 2012
↑  פיני יחזקאלי, "חוסר אונים", "מראות המשטרה", גיליון 187
↑  יערה רשף, ‏האם יש מגיפה של תלונות שווא בעבירות מין?, באתר onlife,‏ 27 במרץ 2014
↑  לילי בן עמי, תקיפה מינית: אין דבר כזה "תלונת שווא", באתר ynet, 15 במאי 2011
↑  יואב מזא"ה תלונות שווא בגין עברות מין ואלימות במשפחה (פורום קהלת).
↑  ההנחייה המעודכנת, ‏מרץ 2016
הפצצות בלגרד במלחמת העולם השנייה

| --- | --- |

 סוג:  קרב, aerial bombing of a city 
 מקום:  בלגרד 
 תאריך:  6 באפריל 1941 
 
במהלך מלחמת העולם השנייה הופצצה בלגרד פעמיים: בפעם הראשונה הופצצה על ידי חיל האוויר הגרמני, הלופטוואפה, ב-1941 ובפעם השנייה הופצצה על ידי בעלות הברית ב-1944.
ההפצצה הגרמנית

בסוף מרץ 1941 אולצה ממלכת יוגוסלביה להצטרף למלחמת העולם השנייה לצד מעצמות הציר, וכתוצאה מכך אירעה מהפכה עממית במדינה; המהפכה הובלה באמצעות הפיכה צבאית וגרמה לשינוי במדיניות יחסי החוץ עם אוריינטציה לבעלות הברית. המהפכה אירעה ברגע מכריע, כאשר היטלר עמד לפני שיגור מבצע ברברוסה נגד ברית המועצות. כדי להכניע את יוגוסלביה ויוון הפלישה לברית המועצות הושהתה.
מבצע עונש היה שם הקוד של הפצצת בלגרד במהלך הפלישה ליוגוסלביה. הלופטוואפה הפציץ את העיר ב-6 באפריל (הפסחא האורתודוקסית) ללא הכרזת מלחמה. ההפצצות נמשכו עד 10 באפריל. למעלה מ-500 גיחות הפצצה נשלחו נגד בלגרד ב-3 גלים שבאו מרומניה, שם רוכזו כוחות גרמניים לקראת המתקפה על ברית המועצות. בהפצצות נהרגו יותר מ-17,500 אזרחים ומאות מבנים הושמדו. המוסד התרבותי החשוב ביותר שהושמד הייתה הספרייה הלאומית של סרביה, שבה היו 300,000 ספרים, בהם גם ספרים רבי ערך מימי הביניים. רוב פקידי הממשלה נמלטו, והצבא היוגוסלבי החל להתמוטט.
המתקפה על יוגוסלביה הייתה אחת מהפצצות הטרור הראשונות במלחמת העולם השנייה. בימים שלאחר מכן, בולגריה, רומניה, הונגריה, איטליה ואלבניה הצטרפו לגרמניה הנאצית בחלוקת יוגוסלביה, בתמיכתה של מדינת קרואטיה העצמאית. המדינה התמוטטה תוך 12 יום, ויוון שבוע לאחר מכן, דבר שהפך את הרייך השלישי לשליטה על רוב אירופה היבשתית ומוכן לשיגור המתקפה על ברית המועצות.
הפצצת בעלות הברית

ב-16 וב-17 באפריל 1944, הפציצו כוחות אוויר אנגלו-אמריקניים את בלגרד. היחידה החשובה ביותר שלקחה חלק בכך הייתה חיל האוויר ה-15 של ארצות הברית, שבסיסה בפוגיה בדרום איטליה. ההפצצה בוצעה באמצעות 600 מפציצים שטסו בגובה רב. מספר הקורבנות האזרחיים נאמד ב-1,160, בעוד שאבדות הצבא הגרמני היו 18. הפצצות נוספות של העיר נעשו ב-21 באפריל 24 באפריל 18 במאי 6 ביוני 8 ביולי ו-3 בספטמבר 1944.
תמונה מתוך מגזין תעמולה גרמני (Der Adler) שמציג את ההפגזות על בלגרד.
הפצצות בעלות הברית את בלגרד ב-1944
הר דנהאם (אנטארקטיקה)

ערך זה עוסק בהר בארץ אנדרבי שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי טולה 
 קואורדינטות:  66°55′00″S 52°19′00″E﻿ / ﻿66.9167°S 52.3167°E﻿ / -66.9167; 52.3167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר דנהאם(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר דנהאם
 
הר דנהאם או הר דנהם (באנגלית: Mount Denham) הוא הר בחלק המזרחי של הרי טולה בארץ אנדרבי, שבאנטארקטיקה.
ההר ממוקם 2 קילומטרים צפונית-מערבית להר קייזר; ההר ממוקם 4 קילומטרים צפונית-מזרחית מהר ריידר.
היסטוריה > גילוי ומיפוי ההר

ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1957.
היסטוריה > מקור השם

שמו של ההר ניתן לו על ידי ועדת השמות האנטארקטיים של אוסטרליה.
ההר נקרא על שמו של וו. מ. דנהאם (W.M. Denham), שהיה תצפיתן מזג האוויר בתחנת מוסון בשנת 1961.
הערות שוליים

1 2 3 4 5  מידע גאוגרפי והיסטורי
↑  מידע גאוגרפי
| הרי טולה |
| --- | --- | --- |
| הרים | אולדפילד • בונד • בסט • ברטלט • דגרפלדט • דנהאם • דאנג'י • הארדי • הארווי • המפסון • מוריסון • מילר • סוקק • סטורר • פורטאוס • פיתגורס • קייזר • קינג • רודס • ריידר • ריסר-לארסן |  |
| רכסי הרים | פיקוק |  |
| נונאטאקים | הארווי |  |
הר ברקס

| --- | --- |
אין תמונה חופשית
 מידע כללי
 גובה:  1,035 מ' 
 מיקום:  אזור הברית האנטארקטית,
 קואורדינטות:  65°18′00″S 62°10′00″W﻿ / ﻿65.3°S 62.1667°W﻿ / -65.3; -62.1667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר ברקס(למפת חצי האי האנטארקטי רגילה) בסיס חנרל ברנרדו אוהיגינס ריקלמההר ברקס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ברקס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ברקס
 
הר ברקס או הר בורקס (באנגלית: Mount Birks) הוא הר בחוף אוסקר השני בארץ גרהאם, שבאנטארקטיקה.
צורתו של ההר פירמידלית, והוא מתנשא לגובה של 1,035 מטרים מעל פני הים.
ההר ניצב בצידו הצפוני של שפך קרחון קריין.
ההר מהווה חלק של רכס אוסטה, והוא מתנשא מעל פיורד ספיליין שמדרום לו, ומעל קרחון וסלייה שמצפון לו.
היסטוריה > גילוי ומיפוי הקרחון

ההר התגלה מהאוויר על ידי סר יוברט וילקינס, אשר צילם מהאוויר את האזור של "ערוץ קריין"  בטיסתו בשנת 1928.
האזור מופה בשנת 1947 על ידי סקר שטחי חסות איי פוקלנד. במהלך מיפוי זה נקבע כי "ערוץ קריין" הוא בעצם קרחון קריין. במהלך מיפוי זה לא נמצאו הפסגות שמיפה וילקינס.
היסטוריה > מקור השם

וילקינס קרא לשתי פסגות שחורות בולטות מצפון ל"תעלת קריין" בשם "הר נאפייר ברקס" ("Mount Napier Birks") על שמו של נאפייר ברקס מאדלייד שבאוסטרליה, הבעלים של חברת "נאפייר ברקס ושות'" (Charles Birks & Co).
בעקבות המיפוי של סקר שטחי חסות איי פוקלנד, הוועדה המייעצת לשמות אנטארקטיים של בריטניה החליטה בשנת 1950 כי השם "הר ברקס" (צורה מקוצרת של השם שנתן וילקינס) יינתן להר הבולט שמצפון ובסמוך לשפך הקרחון (הר זה).
לקריאה נוספת

• United States. Defense Mapping Agency. Hydrographic Center, , P 332
הערות שוליים

1 2 3 4 5 6 7 8 9 10 11  מידע גאוגרפי והיסטורי
הר דמאוונד

| --- | --- |
הר דמאוונד, בפסגת הרי אלבורז
הר דמאוונד, בפסגת הרי אלבורז
 מידע כללי
 סוג הר:  הר געש רדום
 גובה:  5,610 מטר
 מדינה:  איראן איראן
 מיקום:  פרובינציית מאזנדראן, צפונית-מזרחית לטהראן
 רכס הרים:  אלבורז
 העפלה ראשונה:  905 על ידי Abu Dolaf Kazraji
 מסלול ההעפלה הקל:  צעידה
 קואורדינטות:  35°57′20″N 52°06′36″E﻿ / ﻿35.955556°N 52.11°E﻿ / 35.955556; 52.11
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןהר דמאוונד(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןהר דמאוונד
הר דמאוונד (בפרסית: دماوند), הוא הר געש פעיל, ופסגתו היא הגבוהה ביותר באיראן ובמזרח התיכון כולו. יש לו מקום מיוחד במיתולוגיה הפרסית ובפולקלור. הוא ממוקם ברכס הרי אלבורז והוא הר הגעש הגבוה ביותר בכל אסיה. במכתש שבפסגתו נפערו ב-6 ביולי 2007 לועות המעלים אדי גופרית.
ההר ממוקם ליד החוף הדרומי של הים הכספי, בפרובינציית מאזנדראן, 66 ק"מ צפונית-מזרחית לטהראן.
סימבוליזם ומיתולוגיה

דמאוונד הוא הר משמעותי במיתולוגיה הפרסית. הוא סמל ההתנגדות האיראנית נגד עריצות ושלטון זר בשירה ובספרות הפרסיים. במיתולוגיה הזורואסטרית, הדרקון בעל שלושת הראשים אז'י דאהאקה (Aži Dahāka) נכבל להר דמאוונד, כדי להישאר שם עד סוף העולם. בגרסה מאוחרת יותר של אותה האגדה, הרודן זאהאכ (Zahhāk) נכלא כבול במערה אי שם בהר לאחר שהובס על ידי קווה הנפח (Kāveh) והמלך הגיבור פריידון (Fereydūn). המשורר הפרסי פירדוסי מתאר אירוע זה ביצירת המופת שלו, "שָׁאהּ-נָאמֶה".
ההר דמאוונד מופיע על גב של שטר איראני בערך נקוב של 10,000 ריאל.
ההר אף מופיע במפה מקוונת במשחק Battlefield 3.
מעיינות תרמיים

בהר דמאוונד יש מספר מעיינות חמים בעלי תכונות ריפוי. מעיינות מינרלים אלה ממוקמים בעיקר על צלעותיו של הר הגעש ובבסיסו, ונותנים עדות על גוף מאגמה חם הסמוך לפני השטח של כדור הארץ. ולמרות שלא תועדו התפרצויות היסטוריות, המעיינות החמים בבסיס ועל הצלעות, ולועות הפולטים גופרית ליד הפסגה, מצביעים על כך שדמאוונד הוא הר געש פעיל.
הר דמאוונד בתצלום ממטוס
לוע פולטת גופרית סמוך לפסגת ההר
לוע הר הגעש באוגוסט
הר דמאוונד מהמישור הסמוך
הר דמאוונד המושלג
תצלום לוויין של הר דמאוונד
הערות שוליים

↑  http://www.summitpost.org/volcanic-hole/309028/c-150400
↑  שטר של 10000 ריאל באתר הבנק המרכזי של איראן
| --- | --- |
בקרת זהויות :  GND: 4202448-1  VIAF: 242600394   WorldCat (עם VIAF): 242600394
המשבר הפוליטי באיטליה (2022)

מריו דראגי (מימין) מודיע לנשיא סרג'ו מטרלה על התפטרותו
המשבר הפוליטי באיטליה ב-2022 היה אירוע פוליטי באיטליה שהחל ב-14 ביולי 2022. המשבר החל בעקבות הכרזתו של ג'וזפה קונטה, מנהיג תנועת חמשת הכוכבים וראש ממשלת איטליה לשעבר, כי תנועתו תמשוך את תמיכתה בממשלת האחדות הלאומית של מריו דראגי בשל הצעת חוק הנוגעת לתמריץ כלכלי כדי להילחם במשבר האנרגיה והכלכלה המתמשך. הממשלה נפלה שבוע לאחר מכן כאשר חמשת הכוכבים, הליגה הצפונית ופורצה איטליה לא השתתפו בהצבעת האמון בממשלה.
ב-14 ביולי, אף על פי שניצח בהצבעת האמון, ראש הממשלה דראגי הגיש את התפטרותו, אשר נדחתה על ידי הנשיא סרג'ו מטרלה. ב-21 ביולי, דראגי התפטר שוב לאחר שהצבעת אמון חדשה בסנאט לא הצליחה לעבור ברוב מוחלט, בעקבות העריקות של חמשת הכוכבים, הליגה הצפונית ופורצה איטליה. הנשיא מטרלה קיבל את התפטרותו של דראגי וביקש מדראגי להישאר בתפקידו כדי לטפל בענייני המדינה השוטפים. בחירות בזק הוכרזו ל-25 בספטמבר 2022.
רקע

הבחירות הכלליות ב-2018 יצרו פרלמנט תלוי. מיוני 2018 עד ינואר 2021, הפוליטיקאי העצמאי ג'וזפה קונטה כיהן כראש ממשלה בשתי ממשלות שונות, אחת נתמכה על ידי קואליציה ימנית והשנייה נתמך על ידי קואליציית מרכז-שמאל. בינואר 2021, מתאו רנצי, מנהיג איטליה ויוה, הסיר את תמיכתו בממשלתו של קונטה, מה שגרם לנפילת הממשלה. לאחר התייעצויות, הנשיא סרג'ו מטרלה מינה את מריו דראגי, בנקאי ונשיא הבנק המרכזי האירופי לשעבר, להוביל ממשלת אחדות לאומית שהורכבה מחמשת הכוכבים, הליגה הצפונית, המפלגה הדמוקרטית, איטליה ויוה, פורצה איטליה ותנועת סעיף 1.
במהלך 2022 עלו שמועות על הסרת התמיכה של חמשת הכוכבים בממשלת האחדות הלאומית, כולל האשמות שדראגי מתח ביקורת אישיות על קונטה וביקש ממייסד התנועה, בפה גרילו, להחליף אותו. קונטה ביקר לעיתים קרובות את המדיניות הכלכלית של הממשלה, במיוחד בנוגע לתוכנית הכנסה לאזרחים, הבטחת הכנסה מינמלית לאזרחים איטלקים החיים מתחת לקו העוני, כמו גם לתוכנית הסופרבונוס 110%, זיכוי מס בנייה של עד 110%, שניהם הונהגו על ידי ממשלותיו של קונטה. יתרה מכך, המתיחות בנוגע לסיוע הצבאי לאוקראינה בעקבות הפלישה הרוסית למדינה בפברואר גרמה גם לפילוג בתוך חמשת הכוכבים, כאשר שר החוץ לואיג'י די מאיו, שעזב את התנועה ביוני 2022, הקים מפלגה פוליטית משלו, ביחד לעתיד, כתגובה לביקורת של קונטה על משלוח נשק לאוקראינה. ב-12 ביולי, דראגי הצהיר כי יתפטר אם תנועת חמשת הכוכבים תסיר את תמיכתה בממשלה.
משבר פוליטי

במהלך מסיבת עיתונאים ב-13 ביולי 2022, הודיע קונטה כי תנועת חמשת הכוכבים תימנע במהלך הצבעת האמון על הצו לסיוע כלכלי, הצעת חוק ממשלתית שנועדה להענק תמריץ בן 23 מיליארד אירו כדי לעזור לאיטליה להתמודד עם המשבר הכלכלי והאנרגטי שנגרם על ידי מגפת הקורונה והסכסוך האוקראיני-רוסי. קונטה טען כי חבילת הסיוע הכלכלית למשפחות ועסקים קטנים שהוצעו על ידי הממשלה "אינה מספיקה כדי להתמודד עם משבר יוקר המחיה". הצו כלל גם פרויקט לבניית מפעל הפיכת פסולת לאנרגיה ברומא, שספג ביקורת מקונטה ומפלגתו, שראו בו מסוכן לסביבה.
ב-14 ביולי אושר הצו על ידי הסנאט של הרפובליקה ברוב של 172 קולות, הרבה מעל הרף הדרוש להשגת רוב. נציגי חמשת הכוכבים עזבו את הסנאט במהלך ההצבעה. אף על פי שלא הסירה רשמית את תמיכתה בממשלה, מהלך זה נחשב לאופוזיציה ברורה למדיניות הממשלה, ולמעשה יצר משבר פוליטי בממשלתו של דראגי.
בעקבות הימנעות תנועת חמשת הכוכבים, התייעץ דראגי עם הנשיא מטרלה בנוגע למשבר. לאחר מספר שעות הגיש דראגי את התפטרותו מתפקידו כראש ממשלה, אך ההתפטרות נדחתה באופן מיידי על ידי הנשיא. בהצהרה רשמית שפרסמה לשכת הנשיא, הזמין מטרלה את ראש הממשלה לנאום בפני הפרלמנט האיטלקי כדי להסביר את המצב הפוליטי שהתערער לאחר ההצבעה בסנאט. ב-14 ביולי, מפלגת ליגה הביעה גם היא את רצונה לבחירות בזק, בעוד שהמפלגה הדמוקרטית התחייבה למנוע את פירוק הממשלה. ב-16 ביולי שלחו 11 ראשי עיריות מכתב לדראגי וביקשו ממנו לחזור בו מהתפטרותו ולהישאר בתפקידו כראש ממשלה; עד 19 ביולי גדל המספר לכמעט אלפיים ראשי ערים.
משבר פוליטי > הצבעת האמון בממשלת דראגי

ב-20 ביולי נאם דראגי בסנאט, חזר והדגיש את תמיכתו באיחוד האירופי, נאט"ו ואוקראינה, ואמר כי הכרחי להביא לידי ביטוי את הרפורמות הכלכליות והמשפטיות שביצעה ממשלתו. הוא גם הצהיר שהוא מחויב לחלוטין להשקיע יותר באנרגיה מתחדשת ובפרויקטים ידידותיים לסביבה. הוא ביקש מהסנאטורים לשים בצד את המחלוקות ביניהם ולהבטיח את יציבותה של ממשלתו.
לאחר דיון בסנאט, הממשלה ביקשה הצבעת אמון. מפלגות ליגה ופורצה איטליה הודיעו כי יצביעו יחד עם האחים של איטליה וחמשת הכוכבים נגד הממשלה, ואמרו כי בעקבות סירובה של חמשת הכוכבים להשתתף בהצבעת האמון ביום חמישי הקודם, הרוב יהיה קטן מכדי שהממשלה תהיה יציבה. בשל קואליציית המרכז-ימין והצנעות חמשת הכוכבים, הממשלה זכתה בהצבעת האמון ל95 קולות בהצבעה מול 38 נגד, ולא השיגה רוב מוחלט. לאחר ההצבעה עזבו השרים מריסטלה גלמיני (השרה לעניינים אזוריים) ורנאטו ברונטה (שר המינהל הציבורי) את פורצה איטליה.
דראגי הגיש את התפטרותו שוב למחרת ההצבעה. הנשיא מטרלה קיבל את התפטרותו וביקש ממנו להישאר בתפקיד על מנת לטפל בענייני המדינה השוטפים. ב-21 ביולי פיזר מטרלה את הפרלמנט באופן רשמי, והוכרזו בחירות בזק ל-25 בספטמבר 2022.
ראו גם

הבחירות הפרלמנטריות באיטליה, 2022
מגפת הקורונה באיטליה
הנשיקה הראשונה

"הנשיקה הראשונה" הוא אלבום הבכורה של הזמרת הישראלית גילה אדרי. הוא פורסם בשנת 1965 בהוצאת התקליט חיפה, לאחר שני מיני-אלבומים בשם "את אהבתי" ו"יקירי". פרט ל"הנשיקה הראשונה" (מילים: אברהם בן זאב, לחן: אילן נובקוביץ'), "יקירי", "מכל רגשותיי" ו"עשר ורבע בערב" (מילים ולחן: חיים קינן) כל רצועות האלבום הן גרסאות כיסוי לשירים בין-לאומיים, בעיקר מז'אנר השאנסון הצרפתי ומהג'אז האמריקאי.
רשימת רצועות

| מס' | שם | משך |
| --- | --- | --- |
| 1. | הנשיקה הראשונה  | 3:21 |
| 2. | התאהבתי ממבט ראשון  | 3:21 |
| 3. | פאף דרקון הפלא  | 4:01 |
| 4. | עד ספטמבר  | 2:31 |
| 5. | שמלת החתונה  | 2:41 |
| 6. | בוא אליי  | 2:41 |
| 7. | שלכת  | 2:41 |
| 8. | יקירי  | 2:51 |
| 9. | ערב של סתיו  | 2:41 |
| 10. | שיקוי האהבה  | 2:41 |
| 11. | ידעת לשיר  | 3:21 |
| 12. | ימים שהיו  | 2:21 |
| 13. | מכל רגשותיי  | 3:01 |
| 14. | אל תעזבני  | 3:01 |
| 15. | עשר ורבע בערב  | 3:51 |
| משך כולל: | משך כולל: | 39:25 |
הערות שוליים

↑  גילה אדרי – הנשיקה הראשונה (1965), סטריאו מונו
| גילה אדרי |
| --- | --- |
אלבומי אולפן: הנשיקה הראשונה
מיני-אלבומים: את אהבתי • יקירי • שיר הרוק • כל ילדה היא פרח
אלבום אוסף: כמו פעם
הלשכה הלאומית למחקר כלכלי

| --- | --- |

 תחום:  כלכלה
 מדינה:  ארצות הברית 
 מטה הארגון:  קיימברידג', מסצ'וסטס, ארצות הברית ארצות הברית
 מייסדים:  ווסלי קלייר מיטשל (אנ')
 יושב ראש:  ג'יימס מ. פוטרבה (אנ')
 תקופת הפעילות:  1920–הווה (כ־104 שנים) 
 nber.org
 קואורדינטות:  42°22′11″N 71°06′46″W﻿ / ﻿42.3697°N 71.1127°W﻿ / 42.3697; -71.1127
 he
 
הלשכה הלאומית למחקר כלכלי (באנגלית: National Bureau of Economic Research;‏ NBER) הוא ארגון אמריקאי פרטי ללא כוונת רווח, ועוסק בחקר הכלכלה, ובפרט הכלכלה האמריקנית. המושב נמצא בקיימברידג', מסצ'וסטס.
הארגון נוסד בשנת 1920.
הארגון הוא ארגון המחקר הכלכלי הגדול ביותר בארצות הברית. רבים מחברי הארגון קיבלו פרס נובל לכלכלה.
חברים ידועים

ג'נט ילן
ג'וזף שטיגליץ
פול קרוגמן
ג'ורג' אקרלוף
ג'יימס הקמן
דניאל מקפאדן
רוברט קרהרט מרטון
מיירון שולס
רוברט לוקאס
גארי בקר
רוברט פוגל
מילטון פרידמן
ג'ורג' סטיגלר
סיימון קוזנץ
לודוויג פון מיזס
רוברט בארו
הנשיקה האחרונה של הקיסר

| --- | --- |

כרזת הסרט
 מבוסס על:  "הנשיקה האחרונה של הקיסר" מאת אלן ג'וד
 בימוי:  דייוויד לבו 
 תסריט:  סימון בורק 
 שחקנים ראשיים:  לילי ג'יימס ג'יי קורטני ג'נט מק'תיר כריסטופר פלאמר בן דניאלס אדי מארסן אנטון לסר
 מוזיקה:  אילן אשקרי 
 צילום:  רומן אוסין 
 מדינה:  ארצות הברית ארצות הברית בריטניה בריטניה
 חברה מפיצה:  A24 (בארצות הברית) Signature Entertainment (בבריטניה)
 שיטת הפצה:  וידאו על פי דרישה 
 הקרנת בכורה:  12 בספטמבר 2016
 משך הקרנה:  107 דק' 
 שפת הסרט:  אנגלית 
 סוגה:  סרט דרמה, סרט רומנטי 
 הכנסות:  834,580 דולר
 דף הסרט ב־IMDb
 
היוצא מן הכלל (באנגלית: The Exception) הוא סרט בריטי-אמריקני אשר הופץ בישראל בשם הנשיקה האחרונה של הקיסר (The Kaiser's Last Kiss). הסרט עוסק בשנותיו האחרונות של וילהלם השני, קיסר גרמניה, כגולה בארמון דורן שבהולנד.
עלילת הסרט מבוססת על ספרו של אלן ג'וד "הנשיקה האחרונה של הקיסר". אף על פי שהעלילה מתרחשת בהולנד, הוא צולם בבלגיה במהלך שישה שבועות בשנת 2015. הקרנת הבכורה שלו הייתה בפסטיבל הסרטים הבינלאומי של טורונטו ב-12 בספטמבר 2016.
עלילה

בשנות מלחמת העולם השנייה, שטפן ברנדט (ג'יי קורטני) הוא האופטמן בוורמאכט אשר נפצע במהלך המערכה בפולין. הוא פטריוט גרמני ומאמין ברוחו של הוורמאכט, אך סולד מפשעי המלחמה הגרמניים. מאז פציעתו הוא ממלא עבור הצבא עבודות משרדיות. ב-1940, בעקבות הקרב על הולנד, הוא מקבל משימה מיוחדת. הוא אמור לפקד על קבוצת חיילים שתדאג לביטחונו של וילהלם השני, קיסר גרמניה הגולה שנמצא כבר למעלה מעשרים שנה באחוזת דורן שבהולנד, אולם עדיין מהווה סמל לאומי בעיני גרמנים רבים. ברנדט מגיע לאחוזה ומתוודע שם לקיסר הזקן (כריסטופר פלאמר), לרעייתו הרמינה, נסיכת רויס-גרייץ (ג'נט מק'תיר), ולמנהל משק הבית הקיסרי אוברסט זיגורד פון אילזמן (בן דניאלס). הוא נפגש עם מפקד הגסטאפו המקומי שמודיע לו כי יש חשש שסוכן בריטי חדר לאחוזה על מנת להתנקש בקיסר. ברנדט נפגש גם עם מיקה דה יונג (לילי ג'יימס) הולנדית העובדת כמשרתת באחוזה, והם מתאהבים. מיקה מספרת לברנדט שהיא יהודייה אולם הוא משיב שזה לא מעניין אותו. עם זאת, ברנדט מגלה שמיקה נפגשת בחשאי עם הכומר המקומי של העיירה.
אשתו של הקיסר מקווה להשתמש בשלטון הנאצי במטרה להחזיר את משפחתה לשלטון בגרמניה. היא מארגנת ביקור באחוזה של היינריך הימלר (אדי מארסן) אשר נפגש עם הקיסר ומודיע לו שהיטלר החליט לאפשר לו לחזור לשלטון בגרמניה בתור מונרך חוקתי. לאחר מכן נפגש הימלר עם ברנדט ומספר לו שההצעה של היטלר היא למעשה תרמית שנועדה לחשוף את אחרוני המלוכנים הגרמנים. במקביל, אנשי הגסטאפו מגלים שהכומר המקומי מעביר תשדורות לבריטים, ומבין שמיקה היא למעשה המרגלת שחדרה לאחוזה. הוא מתעמת אתה אולם מחליט שלא להסגיר אותה. לאחר מכן מתקיימת אוכל הימלר ארוחת ערב עם המשפחה הקיסרית, ומספר בהנאה על השמדת יהודים ובעלי מוגבלויות. הקיסר מזדעזע, אולם לא אומר דבר.
לאחר ארוחת הערב יוצא הקיסר לבדו אל היער, ומיקה פוגשת אותו ומוסרת לו הצעה מווינסטון צ'רצ'יל לחזור לשלטון בגרמניה לאחר המלחמה אם יעבור לשתף פעולה עם בעלות הברית. הקיסר חוטף התקף לב ומיקה רצה לחפש עזרה. במקביל, הכומר נשבר בחקירת הגסטאפו ומספר להם שמיקה היא המרגלת. אנשי הגסטאפו נכנסים לאחוזה במטרה לחפש את מיקה, אולם ברנדט מסתיר אותה בתוך הטנדר שעליו הוא מעמיס גם את הקיסר החולה במטרה להבריח אותו לבית החולים. הקיסר משתף פעולה עם התרמית ולא חושף את מיקה. כשהם מתרחקים מהאחוזה, מיקה נמלטת ואומרת לברנדט לחפש אותה לאחר המלחמה. בסוף הסרט מקבל ברנדט מסר ממיקה דרך הצלב האדום, ומגלה שהיא הגיעה בשלום ללונדון. לאחר מכן מראית מיקה עצמה ממתינה לפגישה עם צ'רצ'יל, ומתגלה כי היא בהריון.
הלשכה הלאומית למלחמה בשחיתות (אוקראינה)

| --- | --- |


 
 סמל
 מידע כללי
 מדינה:  אוקראינה 
 תחום שיפוט:  אוקראינה אוקראינה
 משרד אחראי:  ממשלת אוקראינה
 תאריך הקמה:  16 באפריל 2015
 מנהל:  ארטם סיטניק
 מטה מרכזי:  בניין הלשכה ברחוב סוריקוב 3,   קייב, אוקראינה
 עובדים:  כ-22,000
 תקציב:  לא ידוע
 https://nabu.gov.ua
 קואורדינטות:  50°26′07″N 30°28′26″E﻿ / ﻿50.435294°N 30.47397°E﻿ / 50.435294; 30.47397
 he
 
הלשכה הלאומית למלחמה בשחיתות (באוקראינית: Національне антикорупційне бюро України, בראשי תיבות НАБУ) היא גוף אכיפת חוק של ממשלת אוקראינה שהוקם באפריל 2015 כארגון חקירות עצמאי בעל סמכויות מורחבות האחראי למלחמה בשחיתות השלטונית.
ראו גם

ועדת החקירות של רוסיה
להב 433
לשכת החקירות הממלכתית (אוקראינה)
הפצצה (סדרת טלוויזיה, 2020)

| --- | --- |

 סוגה:  דרמה
 בימוי:  איגור קופילוב
 ארץ מקור:  רוסיה רוסיה
 שפות:  רוסית
 מספר עונות:  1 
 מספר פרקים:  8 
 הפקה
 מפיק:  ואלרי טודורובסקי
 הפצה:  VGTRK
 שידור
 רשת שידור:  רוסיה-1
 תקופת שידור מקורית:  9 בנובמבר 2020 – הווה
 קישורים חיצוניים
 דף התוכנית ב-IMDb
 
הפצצה (ברוסית:  Бомба) היא סדרת דרמה רוסית, בהפקת ואלרי טודורובסקי שפרק הבכורה שלה שודר ברשת רוסיה-1 ב-9 בנובמבר 2020 ומככבים בה יבגני טקאצ'וק, יבגניה בריק, ויקטור דוברונראבוב, אולגה סמירנובה, אלכסנדר ליקוב, אגליה טראסובה, גנאדי ויריפאייב, ויקטור ראקוב ואחרים. הסדרה מגוללת את סיפור יצירת פצצת האטום הסובייטית הראשונה.
עלילה

המדען המבריק מיכאיל רובין מוצא עצמו במחנה עבודה עקב סכסוך אישי עם הקומיסר העממי לברנטי בריה. אך לפתע רובין משתחרר: חברו הטוב ועמיתו קיריל מורומצב המליץ על מיכאיל לפרויקט סודי ליצירת פצצת אטום סובייטית, והפיזיקאי אושר על ידי האקדמאי קורצ'טוב. מיכאיל חוזר למוסקבה ומגלה כי בזמן שהותו במחנה, ארוסתו אנה גאלייבה נישאה לקיריל.
על מנת למלא את משימת הממשלה בכל מחיר, יצטרכו מדענים צעירים לעבוד יחד, למרות הדרמה האישית בחייהם. הם מתמודדים עם מרוץ אל סף היכולות האנושית, סיכון אנושי והיום המכריע של הניסוי הראשון. לפיזיקאים אין מקום לטעות - עתיד העולם כולו ייקבע באתר הניסויים סמיפאלטינסק.
הסיפור מתחיל ב-6 באוגוסט 1945, כאשר ארצות הברית הטילה פצצה אטומית על הירושימה. זו הייתה התצוגה הראשונה בעולם של כוחו ההרסני של הנשק החדש ואירועי 29 באוגוסט 1949 סיימו את המונופול האמריקאי על נשק מסוג זה. ביום זה נוסתה פצצת האטום הסובייטית הראשונה באתר הניסויים ליד סמיפאלאטינסק.
שחקנים ודמויות

יבגני טקאצ'וק – מיכאיל רובין
ויקטור דוברונראבוב – קיריל מורומצב
ויטלי קובאלנקו – לברנטי בריה
מיכאיל חמורוב – איגור קורצ'טוב
יבגניה בריק – אנה גאלייבה
הערות שוליים

↑  Скоро будет "Бомба": остросюжетная история об интеллектуальной элите на "России 1"
הר ברתה (אלסקה)

ערך זה עוסק בהר ברכס פיירווד'ר במדינת אלסקה שבארצות הברית. אם התכוונתם למשמעות אחרת, ראו .
| --- | --- |

 מידע כללי
 מדינה:  ארצות הברית 
 מיקום:  ארצות הבריתארצות הברית
 רכס הרים:  רכס פיירווד'ר 
 קואורדינטות:  58°41′12″N 137°01′43″W﻿ / ﻿58.6867°N 137.0286°W﻿ / 58.6867; -137.0286
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורהר ברתה(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורהר ברתה(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט הר ברתה(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט הר ברתה
 
הר ברתה או הר ברטה (באנגלית: Mount Bertha) הוא הר המכוסה קרחונים ברכס פיירווד'ר שבהרי סנט אליאס, בשטח הפארק הלאומי גליישר ביי (מפרץ הקרחונים), בדרום מזרח מדינת אלסקה, שבארצות הברית.
הר ברתה ממוקם 9 קילומטרים מזרחית - צפון-מזרחית מהר קרילון (הר קריון), ו-38 קילומטרים דרומית-מזרחית מהר פיירווד'ר (שהוא הפסגה הגבוהה ביותר ברכס פיירווד'ר).
גובהו של הר ברתה 3,110 מטרים מעל פני הים, והוא מתנשא לגובה של 1,053 מטרים מעל סביבתו.
היסטוריה > מקור השם

שמו של ההר הופיע לראשונה בפרסום משנת 1910, כשיצא לאור סקר החופים, והסקר הגאודטי של ארצות הברית.
על פי הסקר הגאולוגי של ארצות הברית, ההר נקרא על שם ספינת הסוחר אס.אס. ברתה (S.S. Bertha), ספינת קיטור, אשר שימשה חברה מסחרית מקומית החל משנת 1888, ועד טביעתה ב-18 ביולי 1915 במפרץ אויאק (Uyak Bay).
לפי גרסה אחרת, שהוצעה על ידי ברדפורד וושברן (Bradford Washburn) ממוזיאון המדע של בוסטון במדינת מסצ'וסטס, שמו של ההר ניתן לו על ידי אנשי ועדת הגבול הבינלאומי, והוא נקרא על שם זונה מעיר סקאגווי.
היסטוריה > הטיפוס לפסגת ההר

הטיפוס המתועד הראשון לפסגת ההר נעשה ב-30 ביולי 1940 על ידי ברדפורד וושברן (Bradford Washburn), רעייתו ברברה וושברן (Barbara Washburn), מיינארד מילר (Maynard Miller), מיקל פיירזינגר (Michl Feuersinger) ותומרס וינשיפ (Thomas Winship). היה זה הטיפוס הראשון של ברברה, והיא ובעלה ראו בטיפוס ירח הדבש שלהם.
גלריית תמונות

הר קרילון (משמאל) והר ברטה (מימין) - מבט ממטה הפארק
(פרט) הפסגה של ברטה מצפון-מערב
ברטה משמאל למעלה עם הר קרילון וקרחון ג'ונס הופקינס. מאת אוסטין פוסט 1973
מאת אוסטין פוסט 1972
ברטה מול קרילון
הערות שוליים

1 2 3 4 5  מידע גאוגרפי והיסטורי
↑  לפי הסקר הגאולוגי של ארצות הברית גובהו של הר ברתה 3,094 מטרים מעל פני הים
↑  לפי מקור אחר גובהו של ההר 2,873 מטרים מעל פני הים; לפי אותו מקור הר ברתה הוא ההר ה-131 בגובהו באלסקה; וההר ה-7,564 בגובהו בארצות הברית
1 2  מידע היסטורי על שם ההר
1 2  תיאור הטיפוס הראשון המתועד לפסגת ההר
| אתרים בפארק הלאומי גליישר ביי |
| --- | --- | --- |
| רכסי הרים | אלסק • פיירווד'ר |  |
| הרים | אבי • ברתה • ליטויה • סולסברי • סנטינל • פיירווד'ר • קרילון |  |
| לשונות יבשה | פיירווד'ר |  |
| מפרצים | גליישר |  |
| קרחונים | ג'ונס הופקינס • ליטויה • קלארק • קרול |  |